2019. gada 19. februārī Noteikumi Nr. 78

Rīgā (prot. Nr. 9 20. §)

**Grozījumi Ministru kabineta 2002. gada 23. aprīļa noteikumos Nr. 165 "Apdrošināšanas periodu pierādīšanas, aprēķināšanas un uzskaites kārtība"**

Izdoti saskaņā ar likuma

"Par valsts pensijām"  
pārejas noteikumu 2.1punktu

Izdarīt Ministru kabineta 2002. gada 23. aprīļa noteikumos Nr. 165 "Apdrošināšanas periodu pierādīšanas, aprēķināšanas un uzskaites kārtība" (Latvijas Vēstnesis, 2002, 64. nr.; 2003, 106. nr.; 2005, 72. nr.; 2007, 165. nr.; 2008, 34. nr.; 2014, 16. nr.) šādus grozījumus:

1. Svītrot 5.19. apakšpunktu.
2. Izteikt 14.1. apakšpunktu šādā redakcijā:

"14.1. ieraksts par pieņemšanu darbā ir pamatots ar atsauci uz dokumentu un ir norādīts dokumenta numurs un izsniegšanas datums, bet ieraksts par atlaišanu no darba līdz 1992. gada 30. jūlijam ir pamatots ar atsauci uz dokumenta numuru un tā izdošanas datumu. No 1992. gada 31. jūlija var nebūt atsauces uz dokumenta numuru un tā izdošanas datumu, bet jābūt norādei uz atlaišanas iemeslu. Ierakstam par atlaišanu no darba jābūt apliecinātam ar attiecīgā uzņēmuma, organizācijas vai iestādes vadītāja vai viņa pilnvarotas personas parakstu un uzņēmuma, organizācijas vai iestādes zīmogu vai personāla struktūrvienības zīmogu;".

1. Svītrot 14.3. apakšpunktā vārdus "un izsniegšanas datums".
2. Aizstāt 20.1 punkta otrajā teikumā vārdus un skaitļus "saskaņā ar PSRS Ministru Padomes Darba un darba algas valsts komitejas norādījumiem izdotos skaidrojumus, kas tika sniegti līdz 1990. gada 4. maijam un bija piemērojami visā PSRS teritorijā" ar vārdiem un skaitļiem "līdz 1990. gada 4. maijam visā PSRS teritorijā piemērojamos PSRS Ministru Padomes Darba un darba algas valsts komitejas un KPFSR Sociālās nodrošināšanas ministrijas Zinātniski tehniskās informācijas un propagandas centrālā nozares biroja izdotos skaidrojumus attiecībā uz speciālā stāža noteikšanu".
3. Izteikt 20.31. apakšpunktu šādā redakcijā:

"20.31. speciālo stāžu veido periodi, kuros persona bija nodarbināta sarakstā Nr. 1 vai Nr. 2 minētajos darbos normālu vai saīsinātu darba laiku atbilstoši tiesību aktiem, kas bija spēkā laikposmā, kad tika veikts minētais darbs;".

1. Papildināt noteikumus ar 20.33. apakšpunktu šādā redakcijā:

"20.33. ja tiek apvienotas profesijas, no kurām viena iekļauta sarakstā Nr. 1 vai Nr. 2, bet otra nav iekļauta, speciālajā stāžā šo laiku ieskaita, ja ar dokumentiem pierādīts, ka piemaksa pie darba algas sakarā ar darba apjoma palielinājumu saņemta par darbu profesijā, kas nav iekļauta sarakstā Nr. 1 vai Nr. 2."

1. Izteikt 26. punktu šādā redakcijā:

"26. Dienesta laiks veido apdrošināšanas periodu:

26.1. ja persona dienējusi Latvijas Republikas armijā un tas pierādīts, pamatojoties uz šo noteikumu 5.4. un 5.6. apakšpunktā minētajiem dokumentiem;

26.2. ja Latvijas pilsonis dienējis PSRS Bruņotajos spēkos un tas pierādīts, pamatojoties uz šo noteikumu 5.4. vai 5.6. apakšpunktā minētajiem dokumentiem."

1. Papildināt noteikumus ar 28.3. apakšpunktu šādā redakcijā:

"28.3. kolhoza biedriem, kuri mācījušies, saņemot kolhoza stipendiju, apdrošināšanas periodu veido faktiski nostrādātais laiks – mēneši, kuros reģistrētas izstrādes dienas vai saņemts atalgojums."

1. Papildināt noteikumus ar 30.1 punktu šādā redakcijā:

"30.1 Ja bērna dzimšanas vieta ir Latvija un mātes pēdējā nodarbinātības vai izglītības iestādes vieta pirms bērna piedzimšanas ir Latvija, un pirmā nodarbinātības vai izglītības iestādes vieta, atsākot darbu vai mācības pēc bērna audzināšanas perioda, ir Latvija, par bērna audzināšanas vietu uzskata Latviju."

Ministru prezidents A. K. Kariņš

Labklājības ministre R. Petraviča